Volskas

Volskas () – miestas Rusijoje, Saratovo srityje, Volgogrado tvenkinio (Volgos) dešiniajame krante; rajono centras. Geležinkelio stotis (Privolskaja) prie Atkarsko–Pugačiovo linijos, praeina Saratovo–Syzranės plentas, yra upių uostas. Svarbus cemento pramonės centras. Taip pat vystoma maisto, metalo apdirbimo pramonė. Veikia krašto muziejus su paveikslų galerija, teatras. Yra XIX–XX a. pr. architektūros paminklų (buv. svečių, pirklių namai, žemės valdyba, malūnas, geležinkelio stotis ir kt.). Yra Šv. Trejybės soboras.

 Istorija 

Gyvenvietė (vad. Malykovka) Volgos ir Malykovkos santakoje šaltiniuose minima nuo 1699 m. Malykovka buvo svarbiu prekybiniu ir kariniu tašku prie Volgos upės. Apylinkėse kūrėsi vienuolynai. 1710 m. Malykovka padovanota Aleksandrui Menšikovui. 1780 m. tapo apskrities centru, miestas pradėtas vadinti Volgsku, o vėliau – Volsku. XVIII a. pab.–XX a. pr. Volskas sparčiai plėtėsi, tapo cemento pramonės centru (apylinkėse kastas smiltainis).

 Šaltiniai 

Kategorija:Saratovo srities miestai